**Татарстан Республикасы Президенты каршындагы**

**Эшкуарлар хокукларын яклау буенча вәкаләтле вәкил турында**

ТАТАРСТАН РЕСПУБЛИКАСЫ ЗАКОНЫ

 Татарстан Республикасы

 Дәүләт Советы тарафыннан

 2013 елның 28 июнендә

 кабул ителде

*(2018 елның 5 мартындагы 6-ТРЗ номерлы Татарстан Республикасы законы редакциясендә)*

1 статья. **Әлеге Законның җайга салу предметы**

Әлеге Закон Татарстан Республикасы Президенты каршындагы Эшкуарлар хокукларын яклау буенча вәкаләтле вәкилнең хокукый хәлен, төп бурычларын һәм компетенциясен билгели.

2 статья. **Татарстан Республикасы Президенты каршындагы Эшкуарлар хокукларын яклау буенча вәкаләтле вәкил**

1. Татарстан Республикасы Президенты каршындагы Эшкуарлар хокукларын яклау буенча вәкаләтле вәкил (алга таба – Вәкаләтле вәкил) вазыйфасы эшкуарлык эшчәнлеге субъектларының хокукларын һәм законлы мәнфәгатьләрен дәүләт яклавы гарантияләре белән тәэмин итү һәм күрсәтелгән хокукларның дәүләт хакимияте органнары, җирле үзидарә органнары һәм вазыйфаи затлар тарафыннан үтәлүе максатларында булдырыла.

2. Вәкаләтле вәкил вазыйфасы Татарстан Республикасы дәүләт вазыйфасы булып тора.

3 статья. **Вәкаләтле вәкил эшчәнлегенең хокукый нигезләре**

Вәкаләтле вәкил эшчәнлегенең хокукый нигезләре Россия Федерациясе Конституциясеннән, «Россия Федерациясендә эшкуарлар хокукларын яклау буенча вәкаләтле вәкилләр турында» 2013 елның 7 маендагы 78-ФЗ номерлы Федераль законнан, Татарстан Республикасы Конституциясеннән, әлеге Законнан, Россия Федерациясенең һәм Татарстан Республикасының башка норматив хокукый актларыннан гыйбарәт.

 4 статья. **Вәкаләтле вәкилнең бурычлары**

Вәкаләтле вәкилнең төп бурычлары түбәндәгеләр:

1) Татарстан Республикасы территориясендә эшкуарлык эшчәнлеге субъектла-рының хокукларын һәм законлы мәнфәгатьләрен яклау, аларга юридик ярдәм күрсәтү;

2) эшкуарлык эшчәнлеге субъектларының хокукларын һәм законлы мәнфә-гатьләрен яклауга юнәлдерелгән иҗтимагый институтларны үстерүгә ярдәм итү;

3) эшкуарлар җәмәгатьчелеге белән үзара хезмәттәшлек итү;

4) Татарстан Республикасы башкарма хакимияте органнары, җирле үзидарә органнары тарафыннан эшкуарлык эшчәнлеге субъектлары хокукларының һәм законлы мәнфәгатьләренең үтәлүен тикшереп торуны гамәлгә ашыру;

5) эшкуарлык эшчәнлеген үстерү һәм эшкуарлык эшчәнлеге субъектларының хокукларын, законлы мәнфәгатьләрен яклау өлкәсендә дәүләт сәясәтен булдыруда һәм гамәлгә ашыруда катнашу;

6) эшкуарлык эшчәнлеге субъектларының хокукларын, законлы мәнфәгать-ләрен тәэмин итү һәм яклау мәсьәләләре буенча мәгълүматны җыю, өйрәнү һәм анализлау;

7) эшкуарлык эшчәнлеге субъектлары хокукларының һәм законлы мәнфә-гатьләренең үтәлү һәм яклану торышы турында җәмәгатьчелеккә хәбәр итү.

5 статья. **Вәкаләтле вәкил вазыйфасына билгеләп кую**

1. Вәкаләтле вәкил вазыйфага, Россия Федерациясе Президенты каршындагы Эшкуарлар хокукларын яклау буенча вәкаләтле вәкил белән килештерелеп, эшкуарлар җәмәгатьчелеге фикерен исәпкә алып, Татарстан Республикасы Президенты тарафыннан биш елга билгеләп куела.

2. Вәкаләтле вәкил вазыйфасына 30 яшьтән дә яшь булмаган, югары белемле Россия Федерациясе гражданы билгеләп куела.

3. Бер үк зат Вәкаләтле вәкил вазыйфасына рәттән ике тапкырдан күбрәк билгеләп куела алмый.

6 статья. **Вәкаләтле вәкил вәкаләтләрен вакытыннан алда туктату**

1. Вәкаләтле вәкил вәкаләтләре түбәндәге очракларда вакытыннан алда туктатыла:

1) үз вәкаләтләрен туктату турында язма гариза бирсә;

2) вафат булса;

3) законлы көченә кергән суд карары белән хокукка сәләтсез яисә хокукка сәләте чикләнгән, хәбәрсез югалган дип танылса яисә вафат булган дип игълан ителсә;

4) судның гаепләү карары үз көченә керсә;

5) Россия Федерациясе гражданлыгын югалтса, чит дәүләт гражданлыгы алса йә чит дәүләт территориясендә Россия Федерациясе гражданына яшәүгә рөхсәт яисә даими яшәү хокукын раслый торган башка документ алса;

6) Вәкаләтле вәкил вазыйфасы бетерелсә;

7) ышанычны югалтса;

8) федераль законнар белән билгеләнгән чикләүләрне бозса.

2. Вәкаләтле вәкилне вазыйфадан вакытыннан алда азат итү Россия Федерациясе Президенты каршындагы Эшкуарлар хокукларын яклау буенча вәкаләтле вәкил ризалыгы белән яисә аның тәкъдиме буенча Татарстан Республикасы Президенты тарафыннан башкарыла.

7 статья. **Вәкаләтле вәкил өчен чикләүләр**

Вәкаләтле вәкил Татарстан Республикасы дәүләт вазыйфаларын биләүче затлар өчен билгеләнгән чикләүләрне һәм тыюларны федераль законнар нигезендә үтәргә бурычлы.

8 статья. **Вәкаләтле вәкилнең төп хокуклары**

1. Вәкаләтле вәкил үз эшчәнлеген гамәлгә ашырганда түбәндәгеләргә хокуклы:

1) дәүләт хакимияте органнарыннан, җирле үзидарә органнарыннан һәм вазыйфаи затлардан кирәкле белешмәләр, документлар һәм материаллар соратып алырга;

2) Татарстан Республикасы дәүләт хакимияте органнарының, җирле үзидарә органнарының, федераль закон белән аерым дәүләт яисә башка гавами вәкаләтләр бирелгән бүтән органнарның, оешмаларның, вазыйфаи затларның норматив булмаган хокукый актларын гамәлдә түгел дип тану, аларның карарларын һәм гамәлләрен (гамәл кылмавын) законсыз дип тану турында гариза белән судка мөрәҗәгать итәргә, әгәр дәгъвалана торган норматив булмаган хокукый акт, карар һәм гамәл (гамәл кылмау) законга яисә башка норматив хокукый актка туры килмәсә һәм эшкуарлык эшчәнлеге субъектларының эшкуарлык эшчәнлеге өлкәсендә хокукларын һәм законлы мәнфәгатьләрен бозса, аларга нинди дә булса бурычларны законсыз йөкләсә, эшкуарлык эшчәнлеген гамәлгә ашыру өчен башка киртәләр тудырса;

3) Татарстан Республикасы дәүләт хакимияте органнарына, җирле үзидарә органнарына Вәкаләтле вәкил эшчәнлеге өлкәсенә карый торган норматив хокукый актлар кабул итү турында (норматив хокукый актларга үзгәрешләр кертү яисә аларның үз көчләрен югалтуын тану турында) дәлилле тәкъдимнәр җибәрергә;

4) эшкуарлык эшчәнлегенә кагылышлы Татарстан Республикасының закон-нары һәм башка норматив актлары проектларын әзерләүдә катнашырга, күрсәтелгән проектларны карау нәтиҗәләре буенча бәяләмәләр әзерләргә;

5) Татарстан Республикасы башкарма хакимияте органнары актларын юкка чыгару яисә гамәлдә булуын туктатып тору турында Татарстан Республикасы Президентына дәлилле тәкъдимнәр җибәрергә;

6) гариза бирүченең язмача ризалыгы белән гариза бирүчегә карата дәүләт контроле (күзәтчелеге) һәм муниципаль контроль кысаларында үткәрелә торган күчмә тикшерүдә катнашырга;

7) үз эшчәнлеге мәсьәләләре буенча Татарстан Республикасы дәүләт орган-нарына, җирле үзидарә органнарына тоткарлыксыз кереп йөрергә;

8) федераль законнар һәм Татарстан Республикасы законнары нигезендә үз компетенциясе кысаларында башка гамәлләр башкарырга.

2. Вәкаләтле вәкил үз компетенциясе чикләрендә дәүләт хакимияте органнары, җирле үзидарә органнары, Россия Федерациясе Президенты каршындагы Эшкуарлар хокукларын яклау буенча вәкаләтле вәкил, Россия Федерациясе Президентының федераль округлардагы вәкаләтле вәкилләре, инвестицияләр буенча федераль округлардагы вәкаләтле вәкилләр һәм башка затлар белән үзара эшчәнлекне гамәлгә ашыра.

3. Вәкаләтле вәкил законнарда билгеләнгән тәртиптә Татарстан Республика-сы Дәүләт Советы, Татарстан Республикасы Министрлар Кабинеты, Татарстан Республикасы Конституция суды утырышларында булырга, Татарстан Республикасының башка дәүләт органнары, җирле үзидарә органнары эшендә, шулай ук алар уздыра торган киңәшмәләрдә катнашырга хокуклы.

9 статья. **Вәкаләтле вәкил тарафыннан эшкуарлык эшчәнлеге субъектлары шикаятьләрен карау**

1. Вәкаләтле вәкил Татарстан Республикасы территориясендә дәүләт теркәвен башкаручы органда теркәлгән эшкуарлык эшчәнлеге субъектларының шикаятьләрен һәм Татарстан Республикасы территориясендә хокуклары һәм законлы мәнфәгатьләре бозылган эшкуарлык эшчәнлеге субъектларының Татарстан Республикасы дәүләт хакимияте органнарының, федераль башкарма хакимият органнарының Татарстан Республикасындагы территориаль органнарының, җирле үзидарә органнарының, федераль закон белән аерым дәүләт яисә башка гавами вәкаләтләр бирелгән бүтән органнарның, оешмаларның, вазыйфаи затларның эшкуарлык эшчәнлеге субъектларының хокукларын һәм законлы мәнфәгатьләрен боза торган карарларына яисә гамәлләренә (гамәл кылмавына) шикаятьләрен карый.

 2. Шикаять Вәкаләтле вәкилгә язмача яисә электрон документ рәвешендә бирелә.

 3. Шикаятьтә гариза бирүченең фамилиясе, исеме, атасының исеме (булган очракта), почта адресы, әгәр җавап язма рәвештә җибәрелергә тиеш булса, электрон почта адресы, әгәр җавап электрон документ рәвешендә җибәрелергә тиеш булса, карарларына яисә гамәлләренә (гамәл кылмавына) шикаять бирелә торган органның яисә вазыйфаи затның атамасы, гариза бирүче фикеренчә, эшкуарлык эшчәнлеге субъектларының хокукларын һәм законлы мәнфәгатьләрен бозган яисә боза торган карарларның яисә гамәлләрнең (гамәл кылмауның) асылы бәян ителергә тиеш. Шикаятькә аны карау өчен кирәкле документларның һәм башка материалларның күчерелмәләре кушып бирелә.

 4. Вәкаләтле вәкил исеменә кергән шикаятьтә гариза бирүченең фамилиясе, исеме, атасының исеме (булган очракта) һәм почта яисә электрон адресы күрсәтелмәсә, мондый шикаять каралырга тиеш түгел.

 5. Вәкаләтле вәкил эшкуарлык эшчәнлеге субъектының шикаятен карауга кабул итү яисә шикаятьне карауга кабул итүдән баш тарту турында ул кергән көннән 10 көн эчендә карар кабул итә, шул хакта гариза бирүчегә өч көн дәвамында хәбәр итә. Алга таба Вәкаләтле вәкил гариза бирүчегә аның бозылган хокукларын һәм законлы мәнфәгатьләрен торгызу буенча чараларны гамәлгә ашыру нәтиҗәләре турында кимендә ике айга бер тапкыр хәбәр итеп тора.

6. Вәкаләтле вәкил, шикаятьтә гариза бирүченең почта һәм (яисә) электрон адресы булганда, түбәндәге нигезләр буенча шикаятьне карауга кабул итүдән баш тарту турында гариза бирүчегә хәбәр итә:

1) язмача җибәрелгән шикаять тексты укырлык булмаса;

2) шикаятьтә Россия Федерациясе Президенты каршындагы Эшкуарлар хокук-ларын яклау буенча вәкаләтле вәкил, Вәкаләтле вәкил тарафыннан гариза бирүчегә элек җибәрелгән шикаятьләр белән бәйле рәвештә мәсьәләнең асылы буенча күп тапкыр язмача җавап бирелгән мәсьәлә генә булса һәм шикаятьтә әлеге мәсьәлә буенча яңа хәлләр китерелмәсә;

3) шикаятьтә куелган мәсьәләнең асылы буенча җавап федераль закон белән сакланучы дәүләт серен һәм башка серне тәшкил итүче белешмәләрне фаш итүдән башка бирелә алмаса.

7. Вәкаләтле вәкил каравына шикаять кабул ителгәннән соң шундый ук шикаять Россия Федерациясенең башка субъекттагы вәкаләтле вәкил тарафыннан каралуы ачыкланган очракта, шикаять алга таба каралмый һәм аның белән мөрәҗәгать иткән эшкуарлык эшчәнлеге субъектына кире кайтарыла.

8. Вәкаләтле вәкил шикаятьне карау нәтиҗәләре буенча түбәндәге гамәлләрнең берсен яисә берничәсен үтәргә тиеш:

1) гариза бирүчегә аның хокукларына һәм законлы мәнфәгатьләренә, шул исәптән Россия Федерациясе законнарында каралган аларны яклау рәвешләренә һәм ысулларына кагылышлы мәсьәләләрне аңлатырга;

2) үз компетенциясенә шикаятьне асылы буенча хәл итү кергән дәүләт хакимияте органына, җирле үзидарә органына яисә вазыйфаи затка шикаятьне җибәрергә. Карарына яисә гамәленә (гамәл кылмавына) шикаять бирелгән вазыйфаи затка шикаятьне карау өчен җибәрү тыела;

3) карарларында яисә гамәлләрендә (гамәл кылмавында) ул эшкуарлык эшчәнлеге субъектларының хокуклары һәм законлы мәнфәгатьләре бозыла дип таныган әлеге статьяның 1 өлешендә күрсәтелгән органга, вазыйфаи затка яисә оешмага, күрсәтелгән субъектларның хокукларын һәм законлы мәнфәгатьләрен торгызу буенча чараларны күрсәтеп, үз бәяләмәсен җибәрергә;

4) әлеге статьяның 1 өлешендә күрсәтелгән органга, вазыйфаи затка яисә оешмага эшкуарлык эшчәнлеге субъектларының хокукларын һәм законлы мәнфәгатьләрен бозуда гаепле затларны Россия Федерациясе законнарында билгеләнгән тәртиптә дисциплинар, административ яисә җинаять җаваплылыгына тарту турында мөрәҗәгать җибәрергә;

5) Татарстан Республикасы дәүләт хакимияте органнарының, җирле үзидарә органнарының, федераль закон белән аерым дәүләт яисә башка гавами вәкаләтләр бирелгән бүтән органнарның, оешмаларның, вазыйфаи затларның норматив булмаган хокукый актларын гамәлдә түгел дип тану, аларның карарларын һәм гамәлләрен (гамәл кылмавын) законсыз дип тану турында гариза белән судка мөрәҗәгать итәргә, әгәр дәгъвалана торган норматив булмаган хокукый акт, карар һәм гамәл (гамәл кылмау) законга яисә башка норматив хокукый актка туры килмәсә һәм эшкуарлык эшчәнлеге субъектларының эшкуарлык эшчәнлеге өлкәсендә хокукларын һәм законлы мәнфәгатьләрен бозса, аларга нинди дә булса бурычларны законсыз йөкләсә, эшкуарлык эшчәнлеген гамәлгә ашыру өчен башка киртәләр тудырса;

6) хокук саклау органнарына эшкуарлык эшчәнлеге субъектларының хокукларын һәм законлы мәнфәгатьләрен бозу фактлары турында хәбәр итәргә.

9. Вәкаләтле вәкил үзе кабул иткән бәяләмәне бастырып чыгарырга хокуклы. Гамәлгә куючыларның (уртак гамәлгә куючыларның) берсе Татарстан Республикасы дәүләт органнары булган вакытлы матбугат басмасы Вәкаләтле вәкилнең бәяләмәләрен һәм башка документларын бастырып чыгарудан баш тартырга хокуксыз.

10. Эшкуарлык эшчәнлеге субъектларының шикаятьләрен карау нәтиҗәләре турында мәгълүмат шәхси белешмәләрне мәҗбүри рәвештә иясез калдыру шарты белән «Интернет» мәгълүмат-телекоммуникация челтәрендә Вәкаләтле вәкилнең рәсми сайтында урнаштырылырга (бастырып чыгарылырга) тиеш.

10 статья. **Вәкаләтле вәкилнең җәмәгатьчелек вәкилләре**

1. Вәкаләтле вәкил иҗтимагый башлангычларда эш итүче җәмәгатьчелек вәкилләрен билгеләп куярга хокуклы.

2. Вәкаләтле вәкилнең җәмәгатьчелек вәкилләре вәкиллекле һәм эксперт функцияләрен башкара.

3. Вәкаләтле вәкил иҗтимагый башлангычларда эш итүче экспертлар, консультатив һәм иҗтимагый советлар, эш төркемнәре һәм башка киңәшү органнары төзергә һәм, алар эшчәнлегендә катнашу өчен, Татарстан Республикасы дәүләт хакимияте органнары, җирле үзидарә органнары, эшкуарлар җәмәгатьчелеге, иҗтимагый оешмалар вәкилләрен җәлеп итәргә хокуклы.

4. Вәкаләтле вәкил Татарстан Республикасы территориясендә эшкуарлык эшчәнлеге субъектларына Вәкаләтле вәкил компетенциясенә караган мәсьәләләр буенча консультатив ярдәм күрсәтүче җәмәгать кабул итү бүлмәләре булдырырга хокуклы.

11 статья. **Вәкаләтле вәкилнең үз инициативасы буенча тикшерү хокукы**

Эшкуарлык эшчәнлеге субъектларының хокукларын һәм законлы мәнфәгатьләрен массакүләм яисә тупас бозу турында хәбәрләр алганда йә аеруча иҗтимагый әһәмияткә ия очракларда Вәкаләтле вәкил үз инициативасы буенча үз компетенциясе чикләрендә чаралар күрергә хокуклы.

12 статья. **Вәкаләтле вәкилгә аның вәкаләтләрен гамәлгә ашырганда ярдәм күрсәтү**

 1. Татарстан Республикасы дәүләт хакимияте органнары, федераль башкарма хакимият органнарының Татарстан Республикасындагы территориаль органнары, җирле үзидарә органнары җитәкчеләре һәм башка вазыйфаи затлары тиешле мөрәҗәгать алынган көннән 15 көннән артык булмаган срокта Вәкаләтле вәкил тарафыннан соратыла торган белешмәләрне, документларны һәм материалларны тапшырырга бурычлы. Вәкаләтле вәкил мөрәҗәгатенә җавап ул турыдан-туры адресланган вазыйфаи зат имзасы белән җибәрелә.

 2. Татарстан Республикасы дәүләт хакимияте органнары, федераль башкарма хакимият органнарының Татарстан Республикасындагы территориаль органнары, җирле үзидарә органнары җитәкчеләре һәм башка вазыйфаи затлары Вәкаләтле вәкилне кабул итүне тәэмин итәргә тиеш.

3. Вәкаләтле вәкил Татарстан Республикасы Дәүләт Советы кабул иткән документлар, Татарстан Республикасы Министрлар Кабинеты, Татарстан Республикасы Конституция суды, Татарстан Республикасының башка дәүләт органнары рәсми рәвештә тарата торган документлар, башка мәгълүмати һәм белешмә материаллары белән тәэмин ителә.

13 статья. **Вәкаләтле вәкилнең үз эшчәнлеге нәтиҗәләре турында мәгълүмат бирүе**

1. Календарь ел тәмамланганнан соң, Вәкаләтле вәкил Татарстан Республикасы Президентына, Татарстан Республикасы Дәүләт Советына, Татарстан Республикасы Министрлар Кабинетына, Татарстан Республикасы Конституция судына, Татарстан Республикасы Югары судына, Татарстан Республикасы Арбитраж судына, Татарстан Республикасы Прокурорына, Татарстан Республикасы Иҗтимагый палатасына, шулай ук Россия Федерациясе Президенты каршындагы Эшкуарлар хокукларын яклау буенча вәкаләтле вәкилгә, Татарстан Республикасында эшкуарлык эшчәнлеген гамәлгә ашыру шартларын бәяләп, эшкуарлык эшчәнлеге субъектларының хокукый хәлен камилләштерү турында тәкъдимнәр белән үз эшчәнлеге нәтиҗәләре хакында мәгълүмат (алга таба – еллык мәгълүмат) җибәрә. Вәкаләтле вәкил Татарстан Республикасы Дәүләт Советы утырышында һәм Татарстан Республикасы Министрлар Кабинеты утырышында еллык доклад белән чыгыш ясый. *(1 өлеш 2018 елның 5 мартындагы 6-ТРЗ номерлы Татарстан Республикасы Законы редакциясендә)*

2. Вәкаләтле вәкилнең еллык мәгълүматы мәҗбүри рәвештә «Республика Татарстан» һәм «Ватаным Татарстан» газеталарында һәм «Интернет» мәгълүмат-телекоммуникация челтәрендә Вәкаләтле вәкилнең рәсми сайтында рәсми бастырып чыгарылырга тиеш.

 14 статья. **Вәкаләтле вәкил эшчәнлеген тәэмин итү**

Вәкаләтле вәкил эшчәнлеген оештыру ягыннан, мәгълүмати, документлар белән, матди-техник тәэмин итүне Татарстан Республикасы Президенты Аппараты гамәлгә ашыра.

15 статья. **Вәкаләтле вәкил эшчәнлеген финанслау**

Вәкаләтле вәкил эшчәнлеген финанслау Татарстан Республикасы бюджеты акчалары исәбеннән башкарыла.

16 статья. **Әлеге Законның үз көченә керү тәртибе**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

Президенты Р.Н. Миңнеханов

Казан, Кремль

2013 елның 5 июле,

№ 54-ТРЗ